Comença el rodatge d'una nova sèrie coreana a Girona > Ràdio Sarrià 87.6 F.M.
Aquest dilluns ha començat a Girona el rodatge de la sèrie coreana Recuerdos de la Alhambra, que es podrà veure a través de la plataforma Netflix.
Les primeres escenes s’han començat a gravar al Pont de Pedra i la Rambla. La sèrie narra les aventures d'un grup de joves coreans que visita la ciutat andalusa a la recerca d'aventures.
El rodatge s'allargarà fins aquest divendres, 22 de juny. Fins a la ciutat s'ha traslladat un equip tècnic format per 160 persones, entre les quals hi ha mig centenar d'«extres» gironins que van participar en un càsting el passat mes de maig on es demanaven «homes i dones d'entre 16 i 60 anys».
Recuerdos de la Alhambra està dirigida per Ahn Gil-Ho i protagonitzada per alguns dels actors i actrius coreans més populars del moment. Aquesta no és la primera vegada que la ciutat de Girona acull el rodatge d'una sèrie coreana. El setembre de 2016 s'hi va enregistrar bona part de The Legend of the blue sea.
Foto: Pere Duran/Nord Media